HUMAN บวก 3% โบรกชี้กำไรปี 65-67 โตเฉลี่ย 29% รับกิจการ “DataOn” หนุน อัพเป้า 14.41 บ.  
HUMAN บวก 3% โบรกชี้กำไรปกติปี 65-67 โตเฉลี่ย 29% รับกิจการ “DataOn” หนุน และการฟื้นตัวของธุรกิจหลัก แนะ “ซื้อ” อัพเป้า 14.41 บ.  
HUMAN บวก 3% โบรกชี้กำไรปี 65-67 โตเฉลี่ย 29% รับกิจการ “DataOn” หนุน และการฟื้นตัวของธุรกิจหลัก แนะ “ซื้อ” อัพเป้า 14.41 บ.  
31 มี.ค. 2565

ผู้สื่อข่าวรายงานว่าวันนี้ (31 มี.ค. 2565) ราคาหุ้นบริษัท ฮิวแมนิก้า จำกัด (มหาชน) หรือ HUMAN ณ เวลา 12:01 น. อยู่ที่ระดับ 12.70 บาท เพิ่มขึ้น 0.50 บาท หรือ 4.10% โดยทำจุดสูงสุดที่ 12.90 บาท และทำจุดต่ำสุดที่ 12.60 บาท ด้วยมูลค่าการซื้อขาย 142.98 ล้านบาท

บริษัทหลักทรัพย์ กรุงไทย ซีมิโก้ จำกัด ระบุในบทวิเคราะห์ (11 มี.ค.2565) ว่า ทางฝ่ายวิจัยปรับคำแนะนำ HUMAN เป็น “ซื้อ” จากเดิม “ถือ” ด้วยประมาณการผลประกอบการกำไรปกติเติบโตในอัตราเฉลี่ย 29% ต่อปี ในปี 2565-2567 จากการฟื้นตัวของธุรกิจหลัก และการเติบโตจากภายนอกผ่านการซื้อกิจการ DataOn ซึ่งคาดว่าจะแล้วเสร็จภายในเดือนเม.ย. 2565 อีกทั้งการพัฒนาผลิตภัณฑ์ใหม่จากทีมเทคโนโลยีที่แข็งแกร่งขึ้นจะเพิ่มขีดความสามารถในการแข่งขันกับซอฟต์แวร์ระดับโลก เพิ่มโอกาสการขยายตลาดในอนาคต โดยประเมินมูลค่าพื้นฐานปี 2565 ใหม่อยู่ที่ 14.41 บาท จากเดิม 11.49 บาท